Дядо Пънч
Снежният човек си мисли…

chitanka.info

Аз съм дете на децата —

рожба на детски ръце.

И съм сърдечен приятел —

нищо че нямам сърце.

Казват, че нямам, но тихо

нещо във мене тупти.

Вътре будилник ли скриха?

„Туп-туп-туп.“ Чуй го и ти!

Пада от свода безбрежен

още сняг — пухкав и мек.

Мисля си: „Даже и снежен,

важно е да си човек!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.